《山居杂咏》
明代·尹伸

卜宅尽北阜，南见龙陀峰。
常疑万壑雨，声在几株松。
一蹬斜其下，杳与香城通。
青苔蚀屦痕，往还僧若农。
欲知朝暮心，赖得数声钟。

作者简介：明叙州府宜宾人，字子求。万历二十六年进士。授承天推官。天启中，以贵州威清道辅王三善，讨安邦彦。三善败死后，伸守普安有功。崇祯时历河南右布政使，罢归家居。张献忠军破叙州时被杀。